b"\n_START_ARTICLE_\n\xc4\x8cuk\xc4\x8di\n_START_SECTION_\n\xc5\xbdivljenjski prostor\n_START_PARAGRAPH_\n\xc4\x8cuk\xc4\x8di so naseljeni v majhnih skupinah vzdol\xc5\xbe arkti\xc4\x8dne obale med Beringovim prelivom in reko Kolimo in potujejo v notranjost celine skozi Anadirsko kotlino. \xc4\x8ceprav njihovo ozemlje obsega okoli 780.000 km\xc2\xb2, ocenjujejo njihovo \xc5\xa1tevilo na 13 tiso\xc4\x8d (ocena za 1. januar 2001) do 15.100. \xc4\x8cuk\xc4\x8di govorijo \xc4\x8dukotski (ali tudi \xc4\x8duk\xc4\x8devski) jezik. Veliko \xc4\x8cuk\xc4\x8dev se je naselilo tudi na Kam\xc4\x8datko.\n_START_SECTION_\nZna\xc4\x8dilnosti\n_START_PARAGRAPH_\nNajprej so jih natan\xc4\x8dno prou\xc4\x8devali \xc4\x8dlani Nordenskj\xc3\xb6ldove odprave v letih od 1878-79. Opisali so jih kot visoke, vitke z nekaj nesorazmernimi potezami, zato jih je de Quatrefages ozna\xc4\x8dil kot belce. V\xc4\x8dasih njihovo zunanjost pome\xc5\xa1ajo zaradi prisotnosti resni\xc4\x8dnih Eskimov na ozemlju \xc4\x8cuk\xc4\x8dev. Zna\xc4\x8dilni \xc4\x8cuk\xc4\x8d je okrogloglav in se tako razlikuje od dolgoglavega Eskima. Glava ima \xc5\xa1iroke, ravne poteze in visoke li\xc4\x8dnice. Nos je velikokrat tako potisnjen med nabuhle li\xc4\x8dnice, da bi lahko na obraz prislonili ravnilo, ki se ga sploh ne bi dotaknil. Ustnice imajo debele, \xc4\x8delo pa nizko. Lasje so grobi, gladki in \xc4\x8drni. Telesne sposobnosti so dobro razvite, \xc4\x8deprav je telo v\xc4\x8dasih manj gibljivo._NEWLINE_Predlagali so, da so se preselili z juga, mogo\xc4\x8de iz Amurjeve kotline. Ob svojih arkti\xc4\x8dnih domovih so dolgo \xc4\x8dasa bojevali boj z Onkiloni (Ang-kali), doma\xc4\x8dini, se postopoma stapljali s pre\xc5\xbeivetimi in se me\xc5\xa1ali z manj\xc5\xa1tevi\xc4\x8dnej\xc5\xa1imi Korjaki in Eskimi \xc4\x8cuklukmuiti, naseljenimi na azijski strani Beringovega preliva. Zaradi svojih rasnih zna\xc4\x8dilnosti predstavljajo etnolo\xc5\xa1ko povezavo med Mongoli Srednje Azije in prvotnimi ameri\xc5\xa1kimi ljudstvi Amerike. Nekateri jih povezujejo z Eskimi, ker verjamejo, da govorijo eskimsko nare\xc4\x8dje. Vendar je tak\xc5\xa1na povezava enaka trgovinskemu \xc5\xbeargonu, povezave eskim\xc5\xa1\xc4\x8dine, \xc4\x8dukot\xc5\xa1\xc4\x8dine, korja\xc5\xa1\xc4\x8dine, angle\xc5\xa1\xc4\x8dine ali celo havaj\xc5\xa1\xc4\x8dine. Resni\xc4\x8dni jezik \xc4\x8cuk\xc4\x8dev, katerega tiso\xc4\x8de besed je zbrala Nordenskj\xc3\xb6ldova odprava, se razlikuje od eskimskega in je soroden jeziku Korjakov. Nordenskj\xc3\xb6ld je povzel njihov izvor z opombo, da to ljudstvo naseljeno na prvobitni poti med Starim in Novim svetom, nosi nezbrisljiv pe\xc4\x8dat srednjeazijskih Mongolov ter ameri\xc5\xa1kih Eskimov in Indijancev._NEWLINE_\xc4\x8cuk\xc4\x8di se delijo na ribi\xc5\xa1ke \xc4\x8cuk\xc4\x8de, ki so naselili podro\xc4\x8dja ob obali in severno jelenje \xc4\x8cuk\xc4\x8de, ki so nomadi. Zadnji gojijo severne jelene (\xc4\x8drede \xc5\xa1tejejo tudi ve\xc4\x8d kot 10.000 glav), \xc5\xbeivijo od mesa in mleka, \xc5\xbeivljenje si dobro organizirajo. \xc4\x8crede z manj kot 100 glavami so imeli 'reve\xc5\xbei'. Ribi\xc5\xa1ki \xc4\x8cuk\xc4\x8di so revnej\xc5\xa1i in od svojega sorodnega ljudstva izprosijo ko\xc5\xbee za izdelavo \xc5\xa1otorov in oblek. \xc4\x8cuk\xc4\x8di so bili nekdaj bojeviti in so se u\xc4\x8dinkovito upirali Rusom. Danes pa so eni najmirnej\xc5\xa1ih ljudstev, se ljubeznivo obna\xc5\xa1ajo, v dru\xc5\xbeinskem \xc5\xbeivljenju so ljube\xc4\x8di z dobrim smislom za \xc5\xa1alo. Vendar se s svojo blagostjo ne branijo ubijati starej\xc5\xa1ih in slabotnih.\n_START_SECTION_\nVerovanja in navade\n_START_PARAGRAPH_\nVerjamejo v prihodnja \xc5\xbeivljenja, ampak samo za tiste, ki umrejo nasilne smrti. Zato velja umor sina svojih star\xc5\xa1ev ali ne\xc4\x8daka svojega strica kot dejanje sinovskega spo\xc5\xa1tovanja. Ta obi\xc4\x8daj je znan kot kamitok. S tem v zvezi je Harry de Windt v delu Skozi zlata polja Aljaske do Beringovega preliva (Through the Gold Fields of Alaska to Bering Strait), 1898 zapisal:\xc2\xa0\xc2\xbbTa ki \xc4\x8daka svoj konec, sodeluje pri postopkih in velikokrat pomaga pri pripravah na lastno smrt. Usmrtitev se vedno za\xc4\x8dne z gostijo, kjer pojedo veliko tjulnjevega in mro\xc5\xbejega mesa, in popijejo veliko viskija, dokler niso vsi opiti. Neprisiljen izbruh petja in pridu\xc5\xa1eno bobnenje bobnov iz mro\xc5\xbejih ko\xc5\xbe naznanita usodni trenutek. Ob danem znaku sorodniki in prijatelji tvorijo obro\xc4\x8d, drugi prebivalci pa opazujejo iz ozadja. Krvnik, ki je po navadi \xc5\xbervin sin ali brat, stopi naprej, postavi svoje desno nogo za hrbet obto\xc5\xbeenega in ga po\xc4\x8dasi zadavi z mro\xc5\xbejim jermenom. Kamitok so izvedli v zadnjem delu na\xc5\xa1ega bivanja.\xc2\xab_NEWLINE_\xc4\x8cuk\xc4\x8di so v osnovi kristjani, vendar \xc5\xbertvujejo \xc5\xbeivali za nadnaravna bitja rek in gora, ukvarjajo pa se tudi s \xc5\xa1amanizmom. So nepopisno umazani. So mnogo\xc5\xbeenski, vendar lepo ravnajo z \xc5\xbeenskami. Otroke \xc5\xa1e posebej razvajajo. Zaradi mrazu so zelo zaviti, zato so jih opisali kot velikanske \xc5\xbeoge. Svojih rok zaradi obsega ko\xc5\xbeuhov ne morejo stegovati. \xc5\xbdenske \xc4\x8cuk\xc4\x8dev se velikokrat tetovirajo z dvema \xc4\x8drnomodrima izbo\xc4\x8denima \xc4\x8drtama od o\xc4\x8di do brade. Od osvojitve kr\xc5\xa1\xc4\x8danstva so njihovi mo\xc5\xbeje v\xc4\x8dasih na svojih bradah nosili latinske kri\xc5\xbee. Svoje mrtve \xc4\x8cuk\xc4\x8di za\xc5\xbeigajo ali pa jih na odrih pustijo po\xc5\xbereti krokarjem.\n_START_SECTION_\nPosebnosti\n_START_PARAGRAPH_\n\xc4\x8cuk\xc4\x8di so vzgojili delovno in vle\xc4\x8dno pasmo psov sibirskih haskijeve (\xc4\x8duk\xc5\xa1), ki so jo po letu 1930 prek ZDA in Kanade raz\xc5\xa1irili prakti\xc4\x8dno po celem svetu. V\xc4\x8dasih napa\xc4\x8dno navajajo, da so jih vzgojili Inuiti._NEWLINE_Rusi se radi \xc5\xa1alijo na ra\xc4\x8dun navidezne 'zaostalosti' \xc4\x8cuk\xc4\x8dev. Zgled za to je \xc5\xa1ala, ki pravi, da se je neko\xc4\x8d neki Rus pripeljal z avtom v vas \xc4\x8cuk\xc4\x8dev. Ker va\xc5\xa1\xc4\x8dani \xc5\xa1e nikoli niso videli tak\xc5\xa1nega prevoznega sredstva, so ga vpra\xc5\xa1ali kaj naj bi to bilo. Pa jim je pojasnil. Starej\xc5\xa1i \xc4\x8cuk\xc4\x8d je zgrabil za izpu\xc5\xa1no cev in dejal:\xc2\xa0\xc2\xbbmo\xc5\xa1ki je\xc2\xab._NEWLINE_Glej Harry de Windt, Skozi zlata polja Aljaske do Beringovega preliva (Through the Gold Fields of Alaska to Bering Strait) (1898); Dittmar,\xc2\xa0\xc2\xbb\xc3\x9cber die Koriaken u. ihnen n\xc3\xa4he verwandten Tchouktchen,\xc2\xab\xc2\xa0v But. Acad. Sc. (Petrograd), xii. s. 99; Hooper, 10 mesecev med \xc5\xa1otori Tuskov (Ten Months among the Tents of the Tuski); W. H. Dali, Prispevki k etnologiji Severne Amerike (Contributions to North American Ethnology), i. knjiga (1877)."